पस्तोला दे घोड़े उप्पर रखोई दी औंगल पल-भर कम्बदी ऐ। कप्तान अक्खीं मीटी लैंदा ऐ।पर इस कशा पैह्लें जे पस्तोला दा घोड़ा दबोई जा, गीता ते रीता दे हासें दी बाज सनोचदी ऐ। ए जोआन हासे सुनियै कप्तान दे हत्था दी पकड़ ढिल्ली पेई जंदी ऐ ते पस्तोल छुड़कियै खल्ल डिग्गी पौंदा ऐ । कप्तान पल-भर डरी-डरी दियें नजरें ने सज्जी भेठा आले दरोआजे वल्ल दिक्खदा ऐ ते फी ओदियां दोऐ बाह्मां कुरसी दे बाह्र लमकन लगी पौंदियां न ते ओ नडाल-जन हुदां अक्खी मीटी लैंदा ऐ।---किश चिरा दी चुप्पी परैन्त स्टेजा दे पिच्छूं दा सेवारामा दी बुआज गूंजदी ऐ। ओ गा दा ऐ।